Translate the text from Welsh to English.



 
Cyhoeddodd y Gweinidog gynlluniau i gynyddu ansawdd a maint yr hyn a ailgylchir o fusnesau, y sector cyhoeddus a’r trydydd sector yng Nghymru, gan sicrhau eu bod yn gwahanu deunyddiau ailgylchadwy allweddol yn yr un modd â’r hyn sydd eisoes yn digwydd yn y mwyafrif o gartrefi yng Nghymru.


Byddan nhw’n adeiladu ar y gwelliant anferth a welwyd mewn cyfraddau ailgylchu yng Nghymru, diolch i fuddsoddi gwerth £1 biliwn gan Lywodraeth Cymru ers datganoli.


Mae’r canlyniadau’n siarad drostynt eu hunain o ganlyniad i’r twf aruthrol yn y cyfraddau ailgylchu trefol, o 4\.8% yn unig yn 1998–1999 i fwy na 65% yn 2021–2022\.


Yng Nghymru, gallwn fod yn falch hefyd o’r ffaith bod ein hymdrechion i ailgylchu eisoes yn gwneud gwahaniaeth sylweddol i allyriadau, gan arbed 400,000 o dunelli o CO2 y flwyddyn rhag cael eu gollwng i’r atmosffer.


Dywedodd Julie James, y Gweinidog Newid Hinsawdd:



> “Mae pawb yng Nghymru wedi chwarae rhan i sicrhau’r cynnydd anferth yn ein cyfraddau ailgylchu. Mae wir wedi digwydd o ganlyniad i ymagwedd ‘Tîm Cymru’ ac mae ailgylchu bellach yn rhan annatod o’n hunaniaeth ni.
> 
> 
> “Fel y drydedd genedl orau yn y byd o ran ailgylchu, petasai pencampwriaeth Cwpan Ailgylchu’r Byd, bydden ni’n sicr o gyrraedd y rownd gynderfynol. Ond, gan ddilyn enghraifft Cymru, rydyn ni eisiau mynd yn gam ymhellach.
> 
> 
> “Bydd y cynigion hyn yn cyflawni arbedion carbon sylweddol, yn gwella cysondeb o ran y ffordd mae deunyddiau ailgylchadwy yn cael eu casglu ar draws Cymru, ac yn dwyn buddion cadarnhaol sylweddol i’r economi.
> 
> 
> “Yn ystod yr argyfwng costau byw hwn, yn enwedig, mae sicrhau bod deunyddiau o safon yn gallu mynd yn ôl i mewn i economi Cymru yn ffordd allweddol y gallwn ni wella gwytnwch ein cadwyni cyflenwi domestig.
> 
> 
> “Yn syml iawn, mae’r diwygiadau hyn yn rhan allweddol o sut y gallwn ni adeiladu economi gryfach a gwyrddach, gan greu Cymru sy’n fwy ffyniannus nawr ac ar gyfer cenedlaethau’r dyfodol.”


Gan ddysgu o’r llwyddiant ailgylchu hyd yn hyn, mae’r cynigion yn cefnogi uchelgais ‘Mwy nag Ailgylchu’ Llywodraeth Cymru sydd wedi pennu targed mentrus i gyflawni sefyllfa ddiwastraff yng Nghymru erbyn 2050, a hynny drwy sicrhau bod adnoddau’n cael eu defnyddio cyhyd ag y bo’n bosibl.


Mae’r diwygiadau hyn ym maes ailgylchu nid yn unig yn ein helpu i symud i ffwrdd o ddefnyddio pethau unwaith yn unig, ond hefyd yn lleihau allyriadau ac yn gwella gwytnwch cadwyni cyflenwi, gan ddwyn buddion i’r economi yn ogystal â’r amgylchedd drwy droi’r hyn a oedd yn wastraff yn nwyddau ailgylchadwy a lleihau’r niwed i fyd natur a bioamrywiaeth a achosir o ganlyniad i echdynnu a phrosesu deunyddiau crai.


Yn achos busnesau a sefydliadau unigol, bydd y diwygiadau’n helpu i’w cefnogi i symud i ffwrdd o sefyllfa lle mae cael gwared ar wastraff yn costio symiau sylweddol o arian, i sefyllfa lle mae deunyddiau gwastraff yn cael eu casglu mewn ffordd effeithiol a’u dychwelyd i’r economi.


Bydd yr ymgyngoriadau ar agor am 12 wythnos ac yn cau ddydd Mercher, 15 Chwefror 2023\.







Translation:


 
The Minister announced plans to increase the quality and level of recycling from businesses, the public and third sectors in Wales, ensuring they separate key recyclable materials in the same way the majority of Wales’ householders already do.


They will build on the vast improvements Wales has seen in recycling rates thanks to Welsh Government investment of £1bn since devolution.


The results speak for themselves with municipal recycling rates growing exceptionally from just 4\.8% in 1998\-1999, to more than 65% in 2021\-22\.


Wales can also be proud that our recycling efforts already make a significant difference to emissions, saving around 400,000 tonnes of CO2 per year from being released into the atmosphere.


Minister for Climate Change, Julie James said:



> “Every person in Wales has played their part in increasing our recycling rates exponentially. It has been a real Team Wales approach and recycling is now a part of who we are.
> 
> 
> “In the World Cup of recycling, as the third best recycling nation, we’d be a shoo\-in for the semi\-finals. But taking a page out of Cymru’s book, we want to go further.
> 
> 
> “These proposals will deliver significant carbon savings, increase consistency in the way recyclable materials are collected across Wales and bring significant positive benefits for the economy.
> 
> 
> “During this cost of living crisis especially, ensuring high quality material can go back into the Welsh economy is a key way in which we can improve the resilience of our domestic supply chains.
> 
> 
> “Quite simply, these reforms are a key part of how we can build a stronger, greener economy – creating a more prosperous Wales, now and for future generations.”


Learning from the recycling success to date, the proposals support the Welsh Government’s ‘Beyond Recycling’ ambition which has set a bold target to achieve zero waste in Wales by 2050 by keeping resources in use.


These recycling reforms not only help to move away from single use, but also decrease emissions and improve supply chain resilience, benefiting the economy as well as the environment by turning what was waste into recyclable commodities and reducing the damage to nature and biodiversity caused by the extraction and processing of raw materials.


For individual businesses and organisations, the reforms will help support the move away from waste disposal being a significant cost, to one where that waste material is instead effectively captured and returned into the economy.


The consultations will be open for 12 weeks, closing on Wednesday, February 15 2023\.